b"\n_START_ARTICLE_\nPamantasang Lebanese\n_START_PARAGRAPH_\nAng Pamantasang Lebanese\xc2\xa0(Pranses: Universit\xc3\xa9 libanaise, Arabe: \xd8\xa7\xd9\x84\xd8\xac\xd8\xa7\xd9\x85\xd8\xb9\xd8\xa9 \xd8\xa7\xd9\x84\xd9\x84\xd8\xa8\xd9\x86\xd8\xa7\xd9\x86\xd9\x8a\xd8\xa9\xe2\x80\x8e, Ingles: Lebanese University) ay ang tanging pampublikong institusyon para sa mas mataas na pag-aaral sa Lebanon. Noong 1951, sinimulan ang kauna-unahang klase sa unibersidad sa pamamagitan ng mga kilalang propesor at akademiko. Itinatag ang unibersidad sa ilalim ng suporta ng noo'y pangulo ng Lebanon na si\xc2\xa0Bechara El Khoury._NEWLINE_Ang unibersidad ngayon ay may 16 kaguruan\xc2\xa0at sineserbisyuhan ang lahat ng mga kultura, relihiyon, at panlipunang grupo ng mga mag-aaral at mga guro. Ang malayang unibersidad ay merong administratibo, akademiko, at pinansiyal na kalayaan. Kabilang sa mga layunin ng unibersidad ay ang lumikha ng isang natatanging paghalo-halo ng mga kultura at maghain ng pangunahing at kinakailangang edukasyon para tulungan ang mga mag-aaral na makapasok sa iba't ibang mga propesyon."